b'\n_START_ARTICLE_\nResident Evil: Apocalipsi\n_START_SECTION_\nArgument\n_START_PARAGRAPH_\nLa pel\xc2\xb7l\xc3\xadcula comen\xc3\xa7a all\xc3\xa0 on es va acabar l\'anterior Resident Evil. Tretze hores despr\xc3\xa9s que el T-virus fos alliberat al Rusc, les instal\xc2\xb7lacions subterr\xc3\xa0nies de la Corporaci\xc3\xb3 Umbrella, un equip d\'investigaci\xc3\xb3 ignorant les advert\xc3\xa8ncies d\'Alice en la pel\xc2\xb7l\xc3\xadcula anterior entra al complex i \xc3\xa9s atacat per zombis i altres \xc3\xa9ssers mutants afectats pel virus, com els lickers. Els monstres i el virus s\'escapen del centre i s\'escampen per la ciutat. N\'Alice, que havia estat estabornida pels agents de la Corporaci\xc3\xb3 en el film anterior, \xc3\xa9s traslladada a un centre d\'investigaci\xc3\xb3 de la Corporaci\xc3\xb3 a la mateixa Raccoon City, all\xc3\xa0 experimenten amb ella i la mantenen sedada. Mentrestant la Corporaci\xc3\xb3 ha a\xc3\xafllat i tancat Raccoon City, i un equip intenta evacuar r\xc3\xa0pidament els principals cient\xc3\xadfics de la Corporaci\xc3\xb3 que quedaven a la ciutat. La filla d\'un dels principals cient\xc3\xadfics, Angela Ashford, queda atrapada dins del per\xc3\xadmetre de la ciutat quan el cotxe que la traslladava t\xc3\xa9 un accident._NEWLINE_N\'Alice es desperta i fuig del centre on la tenien tancada. Descobreix que la ciutat est\xc3\xa0 deserta, agafa una arma d\'un cotxe de policia abandonat i comen\xc3\xa7a a caminar. En una altra banda de la ciutat hi ha l\'\xc3\xbaltim pont obert, Ravens Gate, per on fugen els evacuats, dos policies Jill Valntine i Peyton Wells s\'encarreguen de mantenir l\'ordre. Un home que pateix un atac de cor queda infectat pel virus i mossega en Peyton quan intenta ajudar-lo. El supervisor de la Corporaci\xc3\xb3 Timothy Cain ordena tancar el pont i disparar a qualsevol que intenti sortir. Un munt de ciutadans queden atrapats i es veuen for\xc3\xa7ats a tornar a la ciutat. La Coprporaci\xc3\xb3 decideix enviar una bomba nuclear que arrasi la ciutat i destrueixi tant el virus com els zombis i els mutants._NEWLINE_N\'Alice comen\xc3\xa7a a recordar qu\xc3\xa8 li han fet al centre hospitalari i descobreix que est\xc3\xa0 infectada amb el virus, per\xc3\xb2 estranyament no s\'ha convertit en zombi sin\xc3\xb3 que ara \xc3\xa9 sm\xc3\xa9s forta, m\xc3\xa9s r\xc3\xa0pida i m\xc3\xa9s letal. La pel\xc2\xb7l\xc3\xadcula ens mostra diverses hist\xc3\xb2ries de personatges que estan atrapats a la ciutat i que intenten defensar-se i fugir. Per una banda est\xc3\xa0 un delinq\xc3\xbcent anomenat LJ, per una altra uns soldats de la Corporaci\xc3\xb3 anomenats Carlos Olivera, Nicholai Ginovaef i Yuri Loginov, que junt amb altres policies i soldats intenten aturar l\'ofensiva zombi i salvar civils, tamb\xc3\xa9 hi ha els dos policies Jill i Peyton, junt amb Terry, una periodista que ara va amb ells, que queden atrapats dins d\'una esgl\xc3\xa9sia i que s\xc3\xb3n salvats per n\'Alice. Fora de la ciutat hi ha el pare d\'Angela, el doctor Charles Ashford, que s\'ha infiltrat a la xarxa de vigil\xc3\xa0ncia i comunicacions de la ciutat, i mentre rastreja la ciutat buscant la seva filla, localitza el grup d\'Alice. Contacta amb ells i els ofereix l\'opci\xc3\xb3 d\'una evacuaci\xc3\xb3 extraordin\xc3\xa0ria si aconsegueixen rescatar a la seva filla, que est\xc3\xa0 amagada en una habitaci\xc3\xb3 de la seva escola. De tant en tant apareix un zombi o un licker que mossega i/o mata algun dels protagonistes._NEWLINE_La Corporaci\xc3\xb3 Umbrella envia en N\xc3\xa8mesis, un soldat zombie mutat fruit dels experiments de la Corporaci\xc3\xb3, que est\xc3\xa0 controlat pels cient\xc3\xadfics. En N\xc3\xa8mesis t\xc3\xa9 ordres de matar tots els soldats que queden vius, entre ells en Carlos i els seus companys. En LJ, que s\'havia unit a un grup de soldats, es salva de l\'atac de N\xc3\xa8mesis perqu\xc3\xa8 en N\xc3\xa8mesis no l\'identifica com a soldat i l\'ignora. En un atac de N\xc3\xa8mesis al grup, n\'Alice es separa d\'ells, la Jill i na Terri aconsegueixen escapar-se i marxar cap a l\'escola, de cam\xc3\xad es troben primer en LJ i despr\xc3\xa9s en Carlos i en Nicholai. Un grup de zombis i lickers mata en Nicholai i na Terri, per\xc3\xb2 n\'Alice reapareix i aconsegueix salvar la resta. Tots junts troben n\'Angela. N\'Angela els explica que el seu pare \xc3\xa9s el creador del virus i tamb\xc3\xa9 de l\'agent antiv\xc3\xadric, que els va crear un per a ajudar a la seva filla a caminar i l\'altre per a evitar les mutacions que provocava el virus, la Corporaci\xc3\xb3 li va prendre l\'invent i va comen\xc3\xa7ar a experimentar amb ell. Subministren l\'antiv\xc3\xadric a en Carlos, ja que havia estat infectat._NEWLINE_El doctor envia un helic\xc3\xb2pter per a rescatar-los a tots, l\'han d\'anar a trobar a l\'edifici de l\'ajuntament. Mentrestant en Cain s\'assabenta del pla del doctor i envia en N\xc3\xa8mesis per a aturar-los. El grup i el doctor s\xc3\xb3n fets presoners, per\xc3\xb2 n\'Alice aconsegueix escapar-se. En Cain obliga a n\'Alice que lluiti amb en N\xc3\xa8mesis, com que ella s\'hi nega, mata el doctor. Els dos lluiten i ella el ven\xc3\xa7, i en Cain li demana que el mati, per\xc3\xb2 aleshores ella s\'adona que en N\xc3\xa8mesis \xc3\xa9s en realitat en Matt Adison, un policia amb qui havia fet amistat en la pel\xc2\xb7l\xc3\xadcula anterior i l\'\xc3\xbanic supervivent, a part d\'ella, de la batalla i la fugida del Rusc i s\'hi nega. En N\xc3\xa8mesis la recorda i decideix defensar-la. En N\xc3\xa8mesis mor protegint-la, ella queda ferida pels restes d\'un helic\xc3\xb2pter que explota a prop, en Carlos i n\'Angela aconsegueixen pujar a un altre helic\xc3\xb2pter i fugir enduent-se n\'Alice amb ells, en Cain tamb\xc3\xa9 intenta fugir en l\'helic\xc3\xb2pter per\xc3\xb2 n\'Alice el llen\xc3\xa7a al buit i ell mor a mans dels zombis del carrer._NEWLINE_En aquest moment la bomba nuclear explota i destrueix la ciutat, l\'onada expansiva arriba fins a l\'helic\xc3\xb2pter on viatgen i s\'estavella, un tub que surt disparat es dirigeix cap a n\'Angela, per\xc3\xb2 n\'Alice es posa enmig de la tragect\xc3\xb2ria de l\'objecte que se li clava a l\'est\xc3\xb3mac, salvant la nena. El doctor Isaacs de la Corporaci\xc3\xb3 rescata el cos de n\'Alice del lloc de l\'accident i se l\'endu a unes instal\xc2\xb7lacions secretes. La Corporaci\xc3\xb3 afirma p\xc3\xbablicament que la ciutat ha patit l\'explosi\xc3\xb3 d\'un reactor nuclear i que ha sigut tot un accident. Mentrestant en Carlos, la Jill, n\'Angela i en LJ, els dos primers oficialment fugitius de la just\xc3\xadcia, arriben al complex just quan n\'Alice desperta, comen\xc3\xa7a a recordar qu\xc3\xa8 li ha passat i aconsegueix de fugir del laboratori, tots es retroben i marxen junts en un cotxe, el doctor Isaacs permet la fugida afegint que s\'ha iniciat el "programa Alice", fet que confirmen el logotip de la Corporaci\xc3\xb3 als ulls d\'Alice i la pres\xc3\xa8ncia d\'un sat\xc3\xa8l\xc2\xb7lit dedicat.'